Koordinate: 43° 35′ 44" SGŠ, 19° 26′ 11" IGD

**Mioče** je naseljeno mjesto u Bosni i Hercegovini u opštini Rudo koja pripada entitetu Republika Srpska. Na popisu stanovništva 1991. u njemu je živjelo 469 stanovnika.

Geografija
----------

Kroz Mioče prolazi magistralni put koji spaja mesto sa Istočnim Sarajevom sa jedne strane, a Pribojem sa druge strane (sa državnim putem II reda 152 ), takođe delimično urađen put na trasi nekada železničke pruge prema Rudom kao i lokalni putevi koji magistralni put spajaju sa naseljem Donje Mioče i seoskim grobljem. Naselje je podeljeno rekom Lim na Donje i Gornje Mioče. Iznad Mioča dominira planina Bić nadmorske visine 1.389 m, koja je inače i granična planina Republike Srbije i Republike Srpske.

Istorija
--------

Prostor današnjeg Mioča je od 1367 - 1373 pripadalo srpskom velikašu, vojskovođi i ratniku iz druge polovine XIV veka Nikoli Altomanoviću.
*(Široka koalicija koja je stvorena protiv župana odmah je krenula u napad septembra 1373. Ban Tvrtko I, knez Lazar i ban Nikola Gorjanski, sa 1000 kopljanika koje je poslao kralj Lajoš I, su sa zapada,istoka i severa udarili na Altomanovićeve zemlje. Posle prvih poraza Nikola se povukao na jug, planirajući da pruži otpor protivniku iz neke od njegovih tvrđava, ali njegov knez Zorka u Klobuku, koga su najverovatnije potplatili Dubrovčani, odbija da ga primi u grad.* 

Oblast Nikole Altomanovića
Župan se posle toga povukao u Trebinje, odakle se prebacio u Užički grad planirajući da se u njemu utvrdi i pruži otpor.
Neposredno posle njega, pod grad je stigao knez Lazar i otpočela je opsada Užica. Tokom opsade korišćene su kako opsadne sprave(katapulti,baliste i kornjače), tako i vatreno oružje odnosno prvi topovi, a sam grad i Nikola su se predali krajem novembra iste godine)
Nakon ove bitke Ban Tvrtko uzima Konavle,Trebinje i Polimlje ukljucujuci danasnju teritoriju Mioča.

Obrazovanje
-----------

U Mioču postoji Osnovna škola „Boško Buha" od prvog do devetog razreda, ogranak škole iz mesta Štrpci.

Kultura
-------

U naselju se nalazi hram Srpske pravoslavne crkve posvećen Sv. Nikolaju Velimiroviću. Podignut je i spomenik palim borcima otadžbinskog rata 1992-1995.

Zdravstvo
---------

U Mioču postoji i ambulanta porodične medicine, zdravstvenog centra „dr Stojan i Ljubica" iz Rudog.

Stanovništvo
------------

|  |  |
| --- | --- |
| **Nacionalnost** | **1991.** |
| Srbi | 271 |
| Muslimani | 190 |
| Hrvati | 0 |
| Jugosloveni | 0 |
| ostali | 8 |
| Ukupno | 469 |

  

Prema popisu stanovništva iz 1991. godine, mesto je imalo 469 stanovnika, a mesna zajednica Mioče je imala 2.047 stanovnika. U toku rata i nakon njega zbog loše ekonomske situacije broj stanovnika je dramatično pao, mada popis nije rađen od 1991. godine. Stanovništvo Mioča, u svakom segmentu je više vezano za Republiku Srbiju, odnosno opštinu Priboj nego za opštinu Rudo. Pre svega iz razloga obrazovanja, zapošljavanja, zdravstvene nege, stečene penzije...

Privreda
--------

Stanovništvo se uglavnom bavi poljoprivredom, naročito od kada je fabrika automobila Priboj, u kojoj su meštani ovog kraja bili pretežno zaposleni, smanjila proizvodnju kamiona. U naselju postoje maloprodajne prodavnice, kafana, takođe auto-perionica i servis automobila kao i više stolarskih radionica.

Vanjske veze
------------


|  |  |
| --- | --- |
|  | ***Portal Bosna i Hercegovina***  |


| * p
* r
* u
Opština Rudo |
| --- |
| Naseljena mjesta | Arbanasi, Arsići, Bare, Bijelo Brdo, Biševići, Bjelugovina, Bjelušine, Bjeljevine, Blizna, Bovan, Božovići, Boranovići, Budalice, Vagan, Viti Grab, Gaočići, Gojava, Gornja Rijeka, Gornja Strmica, Gornje Cikote, Gornji Ravanci, Grabovik, Grivin, Danilovići, Dolovi, Donja Rijeka, Donja Strmica, Donje Cikote, Donji Ravanci, Dorići, Dubac, Dugovječ, Zagrađe, Zarbovina, Zlatari, Zubanj, Zubač, Janjići, Knjeginja, Kovači, Kosovići, Kula, Ljutava, Međurečje, Mikavice, Mioče, Misajlovina, Mokronozi, Mrsovo, Nikolići, Obrvena, Omarine, Omačina, Oputnica, Orah, Oskoruša, Pazalje, Past, Peljevići, Petačine, Plema, Polimlje, Popov Do, Pohare, Prebidoli, Pribišići, Prijevorac, Ravne Njive, Radoželje, Rakovići, Resići, Rudo, Rupavci, Setihovo, Sokolovići, Stankovača, Staro Rudo, Strgači, Strgačina, Trbosilje, Trnavci, Trnavci kod Rudog, Uvac, Ustibar, Cvrkote, Čavdari, Džihanići, Šahdani, Štrpci |

***Mioče (Rudo)*** na Wikimedijinoj ostavi